Joseph Karl Benedikt Freiherr von Eichendorff (rodz. 10 marca 1788 we Lubowicach, um. 26 listopada 1857 we Niisie) bōł ślōnski dichter. Pisoł uōn we miymieckij godce. Tworził we rōmantyźmie. Mody Eichendorff chodzowoł do katolickij gimnazyje we Breslau. Niyskorzi sztudjyrowoł prawo a filologijo we Hali a Heidelbergu. Kej bōło mu na dwadzieścia rokōw, zrobiōł sie rajza do Paryża a Wiednia. Po jakim czasie sie ôkozało, co uōnygo dziedzina niy dowo mu utrzimanio. Pojychoł skiż tygo do Wiydnia a tak złożoł egzam na referyndorza, dziynki kerymu mōg stać sie urzyndnym państwowym. Tam tyż uōnygo przocielym ôstoł Friedrich von Schlegel a jigo baba. Ôde 1816 bōł urzyndnym we pruskim państwowym ferwaltōngu. Po ōngyfer 6 rokach stoł sie radcōm. Ôde 1821 bōł radcōm do zachōw katolickigo Kościoła a szuli we Zachodnich Prusach. Ôde 1855 do śmiyrci żōł a pisoł gydichty we Niisie. Kupa czasu spyndzoł tyż we Javorníku. Umrził we 1857 roku a pochowali go na kirhofie we Niisie, wele swoji kobiyty.